অ্যালকাইন
অ্যালকাইন জৈব রসায়নের পরিভাষায় একটি অসম্পৃক্ত হাইড্রোকার্বন যার মধ্যে অন্তত একটি কার্বন-কার্বন ত্রিবন্ধন বিদ্যমান আছে। অ্যালকাইনসমূহ প্রাচীনকাল থেকে অ্যাসিটাইলিন নামে পরিচিত। কিন্তু অ্যাসিটাইলিন দ্বারা বোঝানো হয় C2H2 যার IUPAC নাম ইথাইন। অ্যালকাইনের সাধারণ সংকেত CnH2n-2 । অ্যালকাইন প্রস্তুতকরণে বিভিন্ন ধরনের উপায় অবলম্বন করা যায়। নিম্নে চারটি উপায় দেখানো হলো: (১) ক্যালসিয়াম কার্বাইড হতে(CaC2) CaC2+2H2O = CH≡CH+Ca(OH)2 এখানে তাপমাত্রা বৃদ্ধি করে ক্যালসিয়াম কার্বাইড ও দুই অনু পানি বিক্রিয়া করে ইথাইন যৌগ ও ক্যালসিয়াম হাইড্রোক্সাইড উৎপন্ন করে। (২) মিথেন হতে(CH4) 6CH4+O2 = 2CH≡CH+2CO+H2 এখানে 1500 ডিগ্রি সেলসিয়াস তাপমাত্রায় ছয় অনু মিথেন ও অক্সিজেনের বিক্রিয়ায় ইথাইন যৌগ উৎপন্ন হয়।